Sirje

Sirje on eesti naisenimi.

Nimi oli eriti populaarne 1950. aastatel. Seda on seostatud Eugen Kapi muinasooperiga "Tasuleegid" (1945), kus seda kandis üks peategelane.

1. jaanuari 2017 seisuga oli Eestis eesnimi Sirje 5241 naisel. Sirje on Eestis populaarsuselt 14. naisenimi.

Sirje oli keskmiselt 60 aasta vanune (mediaanvanus oli 61). Kõige populaarsem oli eesnimi Sirje vanuserühmas 60–64, kus neid oli 10 000 elaniku kohta 167,76 ning Hiiu maakonnas, kus neid oli 10 000 elaniku kohta 67,04.

Enne 2017. aasta haldusreformi oli Sirje 34 kohalikus omavalitsuses kõige populaarsem naisenimi.

Lätis oli 2021. aasta 30. juuni seisuga eesnimi Sirje 4 inimesel.

Nime kandjaid
Sirje Endre, Eesti ajakirjanik, poliitik ja ettevõtja
Sirje Keevallik, eesti atmosfäärifüüsik ja tõlkija
Sirje Kiin, eesti kirjandusteadlane, kirjanik, ajakirjanik ja tõlkija
Sirje Kingsepp, eesti poliitik ja teletegelane
Sirje Medell, eesti vokaalpedagoog ja muusikaõpetaja
Sirje Männik, eesti sisearhitekt
Sirje Olesk, eesti kirjandusteadlane ja -kriitik
Sirje Parve, eesti sisearhitekt ja disainer
Sirje Runge, eesti maalikunstnik ja disainer
Sirje Tamul, eesti ajaloolane
Sirje Vilbaste, eesti bioloog

Viited 

Naisenimed